KOMMISSIONEN FOR DE EUROPÆISKE FÆLLESSKABER 
KOM(89) 655 endelig udg. 
Bruxelles, den 2. februar 1990 
Forslag til 
RÅDETS FORORDNING (EØF) 
om dyresundhedsmæssige betingelser for afsætning 
af akvakulturdyr og -produkter 
(forelagt af Kommissionen) 

KOM(89) 655 endelig udg. DK 
BEGRUNDELSE 
Opdræt af fisk, krebsdyr og bløddyr udgør en væsentlig indtægtskilde for en 
del af de mennesker, der er beskæftiget i fiskerisektoren. For at sikre en 
rationel udvikling af produktionen, øge produktiviteten og bidrage til gennem­
førelsen af det indre marked er det af afgørende betydning, at der fastsættes 
fælles dyresundhedsmæssige betingelser for afsætning af akvakulturdyr 
og -produker. 
Dette er formålet med forslaget. 
Med henblik herpå er der planer om at foretage officiel udpegning af de 
EF-omrlder, der allerede har en gunstig dyresundhedsstatus, og at fastsætte 
regler for varebevægelser mellem områder med uens dyresundhedsstatus. 
Dette forslag indeholder også en EF-ordning for import fra tredjelande. I 
forslaget fastsættes det endvidere, hvilke kriterier der gælder for sådan 
import, sådanne regler er nødvendige for at beskytte EF~akvakulturdyrenes 
sundhed. 
For en del af de gennemførelsesbestemmelser, der skal vedtages, har 
Kommissionen besluttet at anvende forskriftskomitéproceduren, fordi den ikke 
ønsker at afbryde de nuværende forvaltningsmekanismer på dyresundhedsområdet. 
Generelt foretrækker Kommissionen dog fortsat proceduren i forbindelse med 
rådgivende udvalg. 
Forslag til 
RÅDETS FORORDNING (EØF) nr. 
af 
om dyresundhedsmæssige betingelser for afsætning af 
akvakulturdyr og -produkter 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske 
Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og Sociale Udvalg, og 
ud fra følgende betragtninger: 
Akvakulturdyr og -produkter er omfattet af listen i Traktatens bilag II; 
opdræt af akvakulturdyr og afsætning af akvakulturdyr og -produkter udgør en 
indtægtskilde for beskæftigede i fiskerisektoren; 
for at sikre en rationel udvikling af denne sektor og øge dens produktivitet 
må der på EF-plan fastsættes dyresundhedsmæssige betingelser for nævnte sektor; 
i den forbindelse er det vigtigt at bidrage til det indre markeds gennem­
førelse, samtidig med at spredning af smitsomme sygdomme undgås; 
akvakulturdyrs dyresundhedsmæssige status er ikke den samme i hele Fælles­
skabet; der må derfor foretages en opdeling i zoner, når det ikke drejer sig 
om Fællesskabet som helhed; 
_ 4 -
det bør fastsættes, hvilke kriterier og hvilken procedure der skal anvendes i 
forbindelse med godkendelse af sådanne zoner og med suspension og tilbage­
trækning af godkendelse af dem; 
der må fastsættes fællesskabsbestemmelser for import af akvakulturdyr 
og -produkter fra tredjelande; bestemmelserne bør omfatte fornødne 
beskyttelsesforanstaltninger; 
der bør indføres en EF-kontrolordning, så det kan kontrolleres, om bestemmel­
serne i denne forordning overholdes; 
der bør indføres en procedure for snævert samarbejde mellem medlemsstaterne og 
Kommissionen i Den Stående Veterinærkomité -
UDSTEDT FØLGENDE FORORDNING: 
KAPITEL 1 
GENERELLE BESTEMMELSER 
Artikel 1 
I denne forordning fastsættes der dyresundhedsmæssige betingelser for 
afsætning af akvakulturdyr og -produkter. 
Artikel 2 
I denne forordning forstås ved: 
1) akvakulturdyr: levende fisk, krebsdyr og bløddyr fra et akvakulturbrug 
2) akvakulturprodukter: produkter fra akvakulturdyr såsom æg og mælke og 
produkter til konsum 
- 5 
3) fisk, krebsdyr og bløddyr: alle fisk, krebsdyr og bløddyr af de arter, der 
er nævnt i kolonne 2 og 3 i bilag A, uanset udviklingstrin 
4) akvakulturbrug: enhver virksomhed eller generelt ethvert geografisk 
afgrænset anlæg, hvor der opdrættes eller holdes akvakulturdyr med henblik 
på afsætning 
5) godkendt akvakulturbrug: et akvakulturbrug, der opfylder de respektive 
bestemmelser i afsnit I eller II i bilag C, og som er godkendt som sådant 
efter fremgangsmåden i artikel 6 
6) godkendt zone: en zone, der opfylder de respektive bestemmelser i 
afsnit I, II eller III i bilag B, og som er godkendt som sådan efter 
fremgangsmåden i artikel 5 
7) godkendt laboratorium: et laboratorium på en medlemsstats område, der af 
den kompetente myndighed er blevet udpeget til under dennes ansvar at 
foretage de diagnosticeringsprøver, som er fastsat ved denne forordning 
8) officiel tjeneste: en eller flere tjenester, der er udpeget af den 
kompetente myndighed i medlemsstaterne eller tredjelandene, og som er 
ansvarlige for den kontrol, der er fastsat ved denne forordning 
9) dyresundhedskontrolbesøg: besøg aflagt af en eller flere officielle 
tjenester på et akvakulturbrug eller i en zone for at kontrollere den 
dyresundhedsmæssige status. 
KAPITEL 2 
AFSÆTNING AF AKVAKULTURDYR OG -PRODUKTER FRA FÆLLESSKABET 
Artikel 3 
1. For afsætning af akvakulturdyr gælder følgende generelle betingelser: 
a) de må ikke udvise kliniske sygdomstegn på afsendelsesdagen, 
b) de må ikke være bestemt til destruktion eller slagtning som led i en 
plan for udryddelse af en smitsom sygdom, 
c) de må ikke komme fra et akvakulturbrug, for hvilket der er udstedt et 
forbud af dyresundhedsmæssige grunde, og de må ikke have været i kontakt 
med dyr fra et sådant brug. 
- 6 
2. Akvakulturprodukter til avlsbrug (æg og mælke) må kun afsættes, hvis de 
kommer fra dyr, der opfylder betingelserne i stk. 1. 
3. Akvakulturprodukter til konsum må kun afsættes, hvis de kommer fra dyr, der 
opfylder betingelserne i stk. 1, litra a). 
Artikel 4 
Akvakulturdyr transporteres så hurtigt som muligt til bestemmelsesstedet med 
et transportmiddel, som i forvejen er blevet rengjort og om nødvendigt desin­
ficeret med et desinfektionsmiddel, der er officielt godkendt i afsendelses­
medlemsstaten. 
Hvis der anvendes vand til transporten, skal køretøjerne være indrettet 
således, at der ikke løber eller spildes vand fra køretøjet under transporten. 
Transporten skal foregå på en sådan måde, at akvakulturdyrenes sundhedsstatus 
beskyttes effektivt, bl.a. gennem vandfornyelse. Vandfornyelsen skal foregå på 
steder, der opfylder betingelserne i bilag D. Medlemsstaterne sender en liste 
over sådanne steder til Kommissionen og de øvrige medlemsstater. 
Artikel 5 
1. For at opnå status som godkendt zone, for så vidt angår de i liste I og II 
i kolonne 1 i bilag A nævnte sygdomme, forelægger medlemsstaterne 
Kommissionen: 
- alt relevant bevismateriale, herunder bevismaterialet i forbindelse med 
de respektive krav i afsnit I B, II B eller III B i bilag B 
- de nationale bestemmelser, der skal sikre overholdelsen af de respektive 
krav i afsnit I C, II C eller III C i bilag B. 
2. Kommissionen gennemgår de oplysninger, der er nævnt i stk. 1. Kommissionen 
kan efter fremgangsmåden i artikel 26 godkende eller på ny godkende zoner 
ud fra de pågældende oplysninger. 
- 7 -
Hvis den officielle tjeneste trækker et akvakulturbrugs godkendelse tilbage i 
henhold til punkt 5 i afsnit I D, afsnit II D eller punkt 5 i afsnit III D i 
bilag B, ophæver Kommissionen sin beslutning om godkendelse. 
3. Kommissionen opstiller en liste over godkendte zoner og ændrer denne liste for 
at tage hensyn såvel til nye godkendelser som tilbagetrækning af godkendelser. 
Artikel 6 
1. For at et akvakulturbrug, for så vidt angår de i liste I og II i kolonne 1 i 
bilag A nævnte sygdomme, kan opnå status som godkendt akvakulturbrug i en 
ikke-godkendt zone forelægger medlemsstaterne Kommissionen: 
- alt relevant bevismateriale, herunder bevismaterialet i forbindelse med de 
respektive krav i afsnit I A eller II A i bilag C 
- de nationale bestemmelser, der skal sikre overholdelsen af de respektive krav 
i afsnit I B eller II B i bilag C. 
2. Kommissionen gennemgår de oplysninger, der er nævnt i stk. 1. Kommissionen kan 
efter fremgangsmåden i artikel 26 godkende eller på ny godkende akvakulturbrug 
ud fra de pågældende oplysninger. 
Hvis den officielle tjeneste trækker et akvakulturbrugs godkendelse tilbage 
efter afsnit I C eller II C i bilag C, ophæver Kommissionen sin beslutning om 
godkendelse. 
3. Kommissionen opstiller en liste over godkendte akvakulturbrug. Den ændrer denne 
liste for at tage hensyn såvel til nye godkendelser som tilbagetrækning af 
godkendelser. 
Artikel 7 
1. Levende fisk af de modtagelige arter, der er nævnt i liste I og II i kolonne 2 i 
bilag A, og deres æg og mælke må kun afsættes, hvis nedenstående supplerende 
betingelser er opfyldt: 
a) hvis destinationen er en godkendt zone, skal de ledsages af et transport-
dokument i overensstemmelse med artikel 10 og som vist i kapitel 1 i bilag E, 
hvori det bekræftes, at de kommer fra en zone med samme dyresundhedsmæssige 
status, 
- 8 
b) hvis destinationen er et akvakulturbrug, der, selv om det er beliggende 
i en ikke-godkendt zone, opfylder kriterierne i bilag C, skal de 
ledsages af et transportdokument som omhandlet i artikel 10 og som vist 
i kapitel 2 i bilag E, hvori det bekræftes, at de kommer fra et akva­
kulturbrug med samme dyresundhedsmæssige status som modtagerbruget, 
eller af det i litra a) omhandlede dokument, hvori det bekræftes, at de 
kommer fra en godkendt zone. 
2. Kommissionen kan efter fremgangsmåden i artikel 26 ændre eller ophæve de 
supplerende kriterier, der er omhandlet i stk. 1, alt efter hvordan den 
dyresundhedsmæssige situation udvikler sig i Fællesskabet, især for at tage 
hensyn til resultatet af de foranstaltninger, der er blevet iværksat til 
udryddelse af den sygdom, som er nævnt i liste I i kolonne 1 i bilag A. 
Artikel 8 
1. Levende bløddyr af de arter, der er nævnt i liste II i kolonne 2 i bilag A, 
må kun afsættes, hvis nedenstående supplerende betingelser er opfyldt: 
a) hvis de skal udsættes i en godkendt kystzone, skal de ledsages af et 
transportdokument som omhandlet i artikel 10 og som vist i kapitel 3 i 
bilag E, hvori det bekræftes, at de kommer fra en kystzone med samme 
dyresundhedsmæssige status, 
b) hvis de skal udsættes i et akvakulturbrug, der, selv om det er 
beliggende i en ikke-godkendt kystzone, opfylder kriterierne i afsnit II 
i bilag C, skal de ledsages af et transportdokument som omhandlet i 
artikel 10 og som vist i kapitel 4 i bilag E, hvori det bekræftes, at de 
kommer fra et akvakulturbrug med samme dyresundhedsmæssige status som 
modtagerbruget, eller af det i litra a) omhandlede dokument, hvori det 
bekræftes, at de kommer fra en godkendt kystzone. 
2. Kommissionen kan efter fremgangsmåden i artikel 26 ændre eller ophæve de 
supplerende betingelser, der er omhandlet i stk. 1, alt efter hvordan den 
dyresundhedsmæssige situation udvikler sig i Fællesskabet. 
- 9 -
Artikel 9 
Akvakulturprodukter fra ikke godkendte zoner må kun afsættes til direkte 
konsum i godkendte zoner, hvis nedenstående betingelser er opfyldt: 
1. Fisk, der er modtagelige for de sygdomme, der er nævnt i liste I og II i 
kolonne 1 i bilag A, skal aflives og renses, inden de forsendes. 
2. Levende bløddyr, der er modtagelige for de sygdomme, der er nævnt i liste 
II i kolonne 1 i bilag A, skal leveres direkte til konsum med forbud mod 
genudsætning. Kommissionen fastsætter efter fremgangsmåden i artikel 27 de 
fornødne foranstaltninger til at sikre, at dette forbud overholdes. 
Artikel 10 
1. Det i artikel 7 og 8 omhandlede transportdokument udstedes af den offi­
cielle tjeneste pa oprindelsesstedet på det eller de officielle sprog på 
bestemmelsesstedet tidligst 48 timer før læsning. Det skal bestå af ét ark, 
kun vedrøre én modtager og være gyldigt i 10 dage. 
2. Hver sending akvakulturdyr og -produkter skal være klart identificeret, så 
det i givet fald er muligt at spore, hvilket akvakulturbrug akvakultur-
dyrene eller -produkterne oprindeligt kommer fra, og i givet fald at 
undersøge, om disse dyr eller produkter svarer til oplysningerne i det 
ledsagende transportdokument. Disse oplysninger kan være anført direkte på 
beholdere, på en derpå fastgjort etiket eller i transportdokumenterne. 
Artikel 11 
1. Hvis en medlemsstat opstiller eller har opstillet et fakultativt eller 
obligatorisk program for bekæmpelse af en af de sygdomme, der er anført i 
liste III i kolonne 1 i bilag A, forelægger den Kommissionen programmet og 
oplyser navnlig om: 
- 10 -
- hvordan situationen i medlemsstaten er med hensyn til den pågældende sygdom 
- hvad begrundelsen er for gennemførelse af programmet, idet der tages hensyn 
til, hvilket omfang sygdommen har, og til, hvilke fordele programmet giver 
sammenholdt med udgifterne dertil 
- hvilke geografiske områder programmet vil blive gennemført i 
- hvilke kategorier af akvakulturbrug der skal opstilles, hvilke normer de skal 
overholde inden for hver kategori, herunder prøvemetoder 
- hvilke regler der gælder for at føre dyr med lavere sundhedsstatus ind på et 
akvakulturbrug 
- hvilke foranstaltninger der skal træffes, hvis et akvakulturbrug af en eller 
anden årsag mister sin status 
- hvilke kontrolprocedurer der gælder for programmet. 
2. Kommissionen gennemgår de programmer, som medlemsstaterne indsender. De 
programmer, der er omhandlet i stk. 1, kan godkendes efter fremgangsmåden i 
artikel 26. De generelle eller specifikke yderligere garantier, der kan kræves, 
når der føres akvakulturdyr og -produkter ind på akvakulturbrug eller ind i 
officielt kontrollerede zoner, kan fastlægges efter samme fremgangsmåde. 
3. De programmer, som medlemsstaterne indsender, kan ændres eller suppleres efter 
fremgangsmåden i artikel 26. Ændringer af eller tilføjelser til tidligere 
godkendte programmer eller til garantier, der er fastlagt i overensstemmelse med 
stk. 2, kan godkendes efter samme fremgangsmåde. 
Artikel 12 
1. En medlemsstat, der vurderer, at dets område er helt eller delvis frit for en af 
de sygdomme, der er omhandlet i liste III i kolonne 1 i bilag A, sender det 
fornødne bevismateriale til Kommissionen og skal især give følgende oplysninger: 
- sygdommens art og sygdommens forløb på medlemsstatens område 
- resultaterne af observationsprøver, der er baseret på serologiske, virolo­
giske, mikrobiologiske eller patologiske resultater, og på den kendsgerning, 
at der er lovfæstet pligt til at anmelde sygdommen til de kompetente myndig­
heder 
- observationstidens varighed 
- bestemmelserne, der gør det muligt at kontrollere, at sygdommen ikke 
forekommer. 
11 -
2. Kommissionen gennemgår medlemsstatens bevismateriale. De generelle eller 
specifikke yderligere garantier, der kan kræves, når der føres akvakultur­
dyr og -produkter ind på visse akvakulturbrug eller ind i visse zoner, kan 
fastlægges efter fremgangsmåden i artikel 26. 
3. Den pågældende medlemsstat underretter Kommissionen om enhver ændring i de 
i stk. 1 omhandlede oplysninger om sygdommen. De yderligere garantier som 
omhandlet i stk. 2 kan ændres eller ophæves efter fremgangsmåden i artikel 
26 på baggrund af de indsendte oplysninger. 
Artikel 13 
Kommissionen fastsætter efter fremgangsmåden i artikel 26: 
1) betingelserne for afsætning af akvariefisk, 
2) betingelserne for afsætning af vildtlevende arter og produkter deraf; 
bestemmelserne i denne forordning anvendes tilsvarende indtil der er blevet 
fastsat sådanne betingelser, 
3) betingelserne for afsætning af fiskearter, der, selv om de ikke er 
modtagelige for de sygdomme, som er anført i liste I og II i kolonne 1 i 
bilag A, kan overføre sådanne sygdomme. 
Artikel 14 
Det fastsættes efter fremgangsmåden i artikel 26, hvilke prøveudtagningsplaner 
og diagnosticeringsmetoder der skal anvendes til påvisning og bekræftelse af 
de sygdomme, der er anført i kolonne 1 i bilag A. I prøveudtagningsplanerne 
skal der tages hensyn til forekomsten af vildtlevende fisk, vildtlevende 
krebsdyr eller vildtlevende bløddyr i vandmiljøet. 
- 12 -
Artikel 15 
Bestemmelserne i Rådets direktiv (EØF) nr. af om veterinærkontrol i 
samhandelen i Fællesskabet med henblik på gennemførelsen af det indre marked 
(1) finder anvendelse, især hvad angår tilrettelæggelse af den kontrol, 
bestemmelsesmedlemsstaten skal foretage, og de foranstaltninger, der skal 
træffes som følge heraf, samt de beskyttelsesforanstaltninger, der skal 
træffes. 
Artikel 16 
1. I den udstrækning, det er nødvendigt for at opnå ensartet anvendelse af 
denne forordning, kan veterinæreksperter fra Kommissionen foretage kontrol 
på stedet. Den medlemsstat, på hvis område der foretages kontrol, yder 
eksperterne den fornødne bistand til udførelsen af deres opgave. 
Kommissionen underretter medlemsstaterne om resultatet af undersøgelserne. 
2. De generelle gennemførelsesbestemmelser til denne artikel fastsættes efter 
fremgangsmåden i artikel 27. 
Reglerne for, hvordan den kontrol, der er fastsat i denne artikel, skal 
foretages, fastsættes efter samme fremgangsmåde. 
KAPITEL 3 
IMPORT FRA TREDJELANDE 
Artikel 17 
Akvakulturdyr og -produkter, der impoteres til Fællesskabet, skal opfylde 
kriterierne i artikel 18, 19 og 20. 
(1) EFT nr. L 
13 -
Artikel 18 
1. Akvakulturdyr og -produkter skal komme fra tredjelande eller områder i 
tredjelande, der er opført på en liste, som Kommissionen opstiller efter 
fremgangsmåden i artikel 26. Listen kan suppleres eller ændres efter samme 
fremgangsmåde. 
2. Ved beslutning om, hvorvidt et tredjeland eller et område i et tredjeland 
kan opføres på den i stk. 1 omhandlede liste, tages der navnlig hensyn til: 
a) hvilken sundhedsstatus akvakulturdyrene har, med særlig vægt på 
eksotiske sygdomme og den sundhedsmæssige situation i det pågældende 
tredjeland, der vil kunne udgøre en fare for dyresundheden i medlems 
staterne, 
b) hvor regelmæssigt og hvor hurtigt tredjelandet giver oplysning om, at 
der på deres område forekommer smitsomme akvakulturdyresygdomme, især de 
sygdomme, der er opført på liste B fra Det Internationale Kontor for 
Epizootier, 
c) hvilke bestemmelser der gælder i tredjelandet for forebyggelse og 
bekæmpelse af akvakulturdyresygdomme, 
d) hvilken struktur og hvilke beføjelser de officielle tjenester i 
tredjelandet har, 
e) hvordan foranstaltningerne til forebyggelse og bekæmpelse af smitsomme 
akvakulturdyresygomme er tilrettelagt og gennemføres, 
f) hvilke garantier tredjelandet kan give med hensyn til bestemmelserne i 
denne forordning. 
3. Den liste, der er omhandlet i stk. 1, og alle ændringer heraf offentlig­
gøres i De Europæiske Fællesskabers Tidende. 
Artikel 19 
1. For hvert tredjeland skal akvakulturdyrene og -produkterne opfylde de 
dyresundhedsmæssige betingelser fastsat efter fremgangsmåden i artikel 26. 
2. Alt efter den dyresundhedsmæssige situation i det pågældende tredjeland kan 
de betingelser, der er omhandlet i stk. 1, navnlig omfatte: 
- 14 -
- importrestriktioner for et område i tredjelandet 
- restrktioner for visse arter, uanset udviklingstrin 
- krav om behandling af produkterne såsom desinficering af æg 
- krav til disse dyrs eller produkters anvendelse 
- foranstaltninger, der skal anvendes efter import, såsom anbringelse af 
æggene i karantæne eller desinficering af æggene. 
Artikel 20 
1. Akvakulturdyr og -produkter skal være ledsaget at et certifikat udstedt af 
den officielle tjeneste i eksporttredjelandet. For certifikatet gælder 
følgende: 
a) det udstedes på den dag, hvor sendingen læsses for at blive 
transporteret til bestemmelsesmedlemsstaten, 
b) originalen skal ledsage sendingen, 
c) det skal bekræfte, at akvakulturdyrene og visse fiskerivarer opfylder de 
kriterier, der er fastsat ved denne forordning, og de betingelser, som i 
medfør af forordningen er fastsat for import fra tredjelande, 
d) det skal være gyldigt i 10 dage, 
e) det skal bestå af ét ark, 
f) det skal vedrøre én modtager. 
2. Certifikatet skal være i overensstemmelse med en model opstillet efter 
fremgangsmåden i artikel 27. 
Artikel 21 
Eksperter fra medlemsstaterne og fra Kommissionen efterprøver ved kontrol på 
stedet, om bestemmelserne i denne forordning, særlig bestemmelserne i 
artikel 18 og 19, overholdes i praksis. 
- 15 -
De eksperter fra medlemsstaterne, der har til opgave at foretage denne 
kontrol, udpeges af Kommissionen på forslag af medlemsstaterne. 
Kontrollen foretages på Fællesskabets vegne og for dettes regning. 
Hyppigheden af og de nærmere regler for kontrollen fastsættes efter fremgangs­
måden i artikel 27. 
Artikel 22 
1. Bestemmelserne i Rådets forordning (EØF) nr. af om principperne 
for tilrettelæggelse af veterinærkontrollen af tredjelandsprodukter, der 
føres ind i Fællesskabet, med henblik på gennemførelsen af det indre marked 
(1) og i Rådets forordning (EØF) nr. af om principperne for 
tilrettelæggelse af veterinærkontrollen af tredjelandsdyr, der føres ind i 
Fællesskabet, med henblik på gennemførelsen af det indre marked (2) finder 
anvendelse. 
2. Det er ikke tilladt at importere akvakulturdyr og -produkter, når det 
konstateres 
- at en sending ikke kommer fra et tredjeland eller et område i et 
tredjeland, der er opført på en liste opstillet i overensstemmelse med 
artikel 18, stk. 1, 
- at sendingen er inficeret med eller er mistænkt for at være inficeret med 
en smitsom sygdom, 
- at eksporttredjelandet ikke har opfyldt betingelserne i denne forordning, 
- at det certifikat, der ledsager sendingen, ikke opfylder betingelserne i 
artikel 20. 
(1) EFT nr. 
(2) EFT nr. 
- 16 -
Artikel 23 
1. Hvis der i et tredjeland udbryder eller spredes en smitsom akvakulturdyre 
sygdom, der kan udgøre en risiko for dyresundhedsstatusen for akvakultur­
dyrebestanden i en medlemsstat, eller hvis det af en hvilken som helst 
anden dyresundhedsmæssig årsag er berettiget, nedlægger den pågældende 
medlemsstat eller Kommissionen forbud mod direkte import eller indirekte 
import fra hele eller en del af det pågældende tredjeland. 
2. De øvrige medlemsstater og Kommissionen skal straks underrettes om, hvilke 
foranstaltninger den pågældende medlemsstat har truffet på grundlag af 
stk. 1, og om en eventuel ophævelse heraf, idet årsagerne angives i begge 
tilfælde. 
3. De foranstaltninger, der er omhandlet i stk. 1, kan ophæves eller ændres 
efter fremgangsmåden i artikel 25, bl.a. med henblik på koordinering med de 
foranstaltninger, som de øvrige medlemsstater træffer. 
4. Skulle den situation, der er nævnt i stk. 1, opstå, og skulle det blive 
nødvendigt, at også andre medlemsstater anvender de foranstaltninger, der 
er truffet ifølge nævnte stykke, træffes de fornødne forholdsregler efter 
fremgangsmåden i artikel 25. 
5. Tilladelse til at genoptage importen fra det pågældende tredjeland gives 
efter samme fremgangsmåde. 
KAPITEL 4 
AFSLUTTENDE BESTEMMELSER 
Artikel 24 
Bilagene ændres efter fremgangsmåden i artikel 26. 
17 
Artikel 25 
1. Kommissionen bistås af Den Stående Veterinærkomité, der blev nedsat ved 
Rådets afgørelse 68/361/EØF, i det følgende benævnt "komitéen". 
2. Når der henvises til fremgangsmåden i denne artikel gælder nedenstående 
bestemmelser. 
Kommissionens repræsentant forelægger komitéen et udkast til de foranstalt­
ninger, der skal træffes. Komitéen afgiver en udtalelse om dette udkast 
inden for en frist, som formanden kan fastsætte under hensyntagen til det 
pågældende spørgsmåls hastende karakter. Den udtaler sig med et flertal, 
som er fastsat i Traktatens artikel 148, stk. 2, for vedtagelse af de 
afgørelser, som Rådet skal træffe på forslag af Kommissionen. Under 
afstemninger i komitéen tillægges de stemmer, der afgives af reprentanterne 
for medlemsstaterne, den vægt, der er fastlagt i nævnte artikel. Formanden 
deltager ikke i afstemningen. 
Kommissionen vedtager de påtænkte foranstaltninger, når de er i overens­
stemmelse med komitéens udtalelse. 
Er de påtænkte foranstaltninger ikke i overensstemmelse med komitéens 
udtalelse, eller hvis der ikke er afgivet nogen udtalelse, forelægger 
Kommissionen straks Rådet et forslag til, hvilke foranstaltninger der skal 
træffes. 
Rådet træffer afgørelse med kvalificeret flertal. 
Har Rådet efter udløbet af en frist på 15 dage regnet fra forslagets 
forelæggelse ikke truffet nogen afgørelse, vedtages de foreslåede 
foranstaltninger af Kommissionen. 
Artikel 26 
Når der henvises til fremgangsmåden i denne artikel gælder nedenstående 
bestemmelser. 
- 18 -
Kommissionens repræsentant forelægger komitéen et udkast til de foranstalt­
ninger der skal træffes. Komitéen afgiver en udtalelse om udkastet inden 
for en frist på to dage. Den udtaler sig med det flertal, som er fastsat i 
Traktatens artikel 148, stk. 2, for vedtagelse af de afgørelser, som Rådet 
skal træffe på forslag af Kommissionen. Under afstemninger i komitéen 
tillægges de stemmer, der afgives af repræsentanterne for medlemsstaterne, 
den vægt, der er fastlagt i nævnte artikel. Formanden deltager ikke i 
afstemningen. 
Kommissionen vedtager de påtænkte foranstaltninger, når de er i overens­
stemmelse med komitéens udtalelse. 
Er de påtænkte foranstaltninger ikke i overensstemmelse med komitéens 
udtalelse, eller hvis der ikke er afgivet nogen udtalelse, forelægger 
Kommissionen straks Rådet et forslag til, hvilke foranstaltninger der skal 
træffes. Rådet træffer afgørelse med kvalificeret flertal. 
Har Rådet efter udløbet af en frist på tre måneder regnet fra forslagets 
forelæggelse ikke truffet nogen afgørelse, vedtages de foreslåede 
foranstaltninger af Kommissionen. 
Artikel 27 
Når der henvises til fremgangsmåden i denne artikel gælder nedenstående 
bestemmelser. 
Kommissionens repræsentant forelægger komitéen et udkast til de foranstalt­
ninger, der skal træffes. Komitéen afgiver en udtalelse om udkastet inden for 
en frist, som formanden kan fastsætte under hensyntagen til det pågældende 
spørgsmåls hastende karakter, i givet fald ved afstemning. 
Udtalelsen optages i mødeprotokollen; derudover har hver medlemsstat ret til 
at anmode om, at dens holdning indføres i mødeprotokollen. 
Kommissionen tager størst muligt hensyn til komitéens udtalelse. Den under­
retter komitéen om, hvorledes den har taget hensyn til dens udtalelse. 
19 -
Artikel 28 
Denne forordning træder i kraft på tredivtedagen for offentliggørelsen i 
De Europæiske Fællesskabers Tidende. 
Den anvendes fra den 1. januar 1993. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den På Rådets vegne 
20 -
BILAG A 
Sygdom Modtagelige arter Smittebærende arter 
LISTE I 
Fisk 
IHN 
Infektiøs hœmatopoietisk 
nekrose 
LISTE II 
Fisk 
VHS 
Hæmoragisk virussepti 
kemi 
Bløddyr 
Bonamia ostreae 
Marteilia sp. 
Haplosporidium sp, 
Perkinsus sp. 
LISTE III 
Fisk 
IPN 
Infektiøs pankreas 
nekrose 
svco 
Forårsvirus hos 
karper 
BKD (Bakteriel nyre 
sygdom) 
Furunkulose hos 
laks 
ERM (Rødmundssyge) 
Gyrodactylose 
(Gyrodactylus salaris) 
Myxobolose (Myxosomiase) 
(Drejesyge) 
Skaldyr 
Aphanomycose 
(krebsepest) Salmo gairdneri 
Oncorhynchus nerka 
Oncorhynchus tschawytscha 
Oncorhynchus rhodurus 
Salmo salar 
Salmo gairdneri 
Salmo trutta 
Salmo salar 
Thymallus thymallus 
Coregonus sp. 
Esox lucius (yngel) 
Ostrea edulis 
Ostrea edulis 
Ostrea edulis 
Ruditapes decussatus 
Salmo gairdneri, 
Salmo trutta 
Salvelinus fontinalis, 
Oncorhynchus 
(2 arter) 
Cyprinus carpio 
Ctenopharyngodon idella 
Hypophtalmichtys sp. 
Alle laksefisk, særlig 
Oncorhynchus 
Salmo salar og alle 
andre laksefisk 
Salmonidae, Anguilla 
anguilla, Psetta maxima 
(pighvar) 
Notropis atherinoïdes 
(bait minnow (elritze)) 
Salmo salar 
Salmo gairdneri 
Salmo trutta 
Salmo salar 
Salvelinus fontinalis 
Astacus sp. 
Austropotamobius pallipes 
Procambarus clarkii Overlevende 
Overlevende 
Ceratoderma edule, 
Mytilus edulis 
Crassostrea 
virginica 
Crassostrea 
virginica 
Overlevende 
Alle andre laksefisk 
Mange cyprinidae, 
ål, aborre, gedde 
Overlevende 
Overlevende 
Overlevende 
Overlevende 
Salmo gairdneri 
Overlevende 
Pacifastacus 
leniusculus 
21 
BILAG B 
GODKENDTE ZONER 
I. Kontinentalzoner for fisk 
A) En kontineltalzone består af en del af et lands område omfattende et 
helt afvandingsområde fra vandløbenes kilder til havet eller flere 
afvandingsområder, hvor fisk opdrættes, holdes eller fanges. En 
kontinentalzones størrelse og geografiske beliggenhed skal være således, 
at risikoen for rekontamination, f.eks. via vandrende fisk, reduceres 
mest muligt. Dette kan betyde, at det er nødvendigt at oprette en 
stødpudezone, hvor der gennemføres et overvågningsprogram, uden at zonen 
opnår status som godkendt zone. 
B) Opnåelse af status som godkendt zone 
For at blive godkendt skal en kontineltalzone opfylde følgende 
betingelser: 
1. Alle fiskene har i mindst fire år været fri for kliniske eller andre 
tegn på de sygdomme, der er anført i liste I og II i kolonne 1 i 
bilag A. 
2. Alle akvakulturbrugene i kontineltalzonen er under tilsyn af de 
officielle tjenester. Der skal have været aflagt to dyresundheds 
kontrolbesøg hvert år fire år i træk. 
Kontrollen skal have fundet sted på de tider af året, hvor vandets 
temperatur begunstiger sygdommenes udvikling. Fiskedamme kan 
imidlertid kun underkastes kontrol i forbindelse med tømning eller 
fyldning. 
Sundhedskontrollen skal mindst omfatte: 
- undersøgelse af fisk, der udviser anormalier, 
- udtagning af prøver, der hurtigst muligt skal sendes til det 
godkendte laboratorium for at blive undersøgt for de sygdomme, der 
er anført i liste I og II i kolonne 1 i bilag A. 
- 22 
Zoner, for hvilke der ikke eksisterer optegnelser om forekomst af de 
sygdomme, der er anført i liste I og II i kolonne 1 i bilag A, kan opnå 
status som godkendte zoner: 
a) hvis deres geografiske beliggenhed bevirker, at sygdommene kun 
vanskeligt kan føres ind, 
b) hvis der har eksisteret en officiel sygdomsbekæmpelsesordning i en 
længere årrække, dvs. mindst 20 år, i hvilken: 
- der er blevet ført regelmæssig kontrol med alle akvakulturbrug, 
- der er blevet anvendt en sygdomsanmeldelsesordning, 
• der ikke er blevet anmeldt sygdomme, 
- der ikke er blevet ført levende fisk ind fra inficerede zoner. 
3. Hvis der i en kontinentalzone, der skal godkendes, ikke er nogen 
akvakulturbrug, skal de officielle tjenester have underkastet fisk fra 
den lavere del af afvandihgsområdet sundhedskontrol, som omhandlet i 
punkt 2 to gange om året i fire år. 
4. Laboratorieundersøgelserne af fisk, der er udtaget i forbindelse med 
sundhedskontrolbesøg, har givet negative resultater med hensyn til de 
patogener, der er anført i liste I og II i kolonne 1 i bilag A. 
C) Bevarelse af status som godkendt kontinentalzone 
Til bevarelse af status som godkendt zone skal følgende betingelser 
opfyldes: 
1. Fisk, der føres ind i zonen, skal komme fra en anden godkendt zone. 
2. Der skal på alle akvakulturbrug aflægges to årlige sundhedskontrolbesøg 
i overensstemmelse med punkt B.2. Prøverne udtages imidlertid på skift 
hvert år i 50% af akvakulturbrugene i kontinentalzonen. 
23 
I zoner, i hvilke der ikke eksisterer optegnelser om forekomst af de 
sygdomme, der er anført i liste I og II i kolonne 1 i bilag A, kan 
prøveudtagelsesfrekvensen nedsættes, alt efter hvor længe sådanne zoner 
er sygdomsfri. Frekvensen må ikke være under 20% af akvakulturbrugene 
pr. år. 
3. Laboratorieundersøgelserne af de fisk, der er udtaget under sundheds­
kontrolbesøgene, har givet negative resultater med hensyn til de 
patogener, der er anført i liste I og II i kolonne 1 i bilag A. 
4. Akvakulturbrugerne eller de personer, der er ansvarlige for at have ført 
fiskene ind i den pågældende zone, skal føre et register over alle de 
oplysninger, der er nødvendige for løbende at overvåge fiskenes sund­
hedstilstand. 
D) Suspension, genudstedelse og tilbagetrækning af godkendelse 
1. Ethvert tilfælde af unormal dødelighed eller andre symptomer, der kan 
give grund til mistanke om udbrud af en af de syugdomme, der er anført i 
liste I og II i kolonne 1 i bilag A, skal hurtigst muligt anmeldes til 
den officielle tjeneste. Denne skal straks suspendere zonens godkendelse 
2. En prøve på mindst 10 syge fisk skal sendes til det godkendte laborato­
rium for at blive undersøgt for sygdommene i liste I og II i kolonne 1 i 
bilag A. 
Prøveresultaterne skal øjeblikkeligt meddeles den officielle tjeneste. 
3. Hvis resultaterne er negative med hensyn til de pågældende patogener, 
men positive med hensyn til andre sygdomsårsager, genudsteder den offi­
cielle tjeneste godkendelsen. 
4. Hvis der ikke kan stilles nogen diagnose, skal der dog aflægges et 
yderligere sundhedskontrolbesøg senest 15 dage efter den første prøve­
udtagning; et tilstrækkeligt antal syge fisk skal udtages og sendes til 
det godkendte laboratorium for at blive undersøgt for sygdommene i liste 
I og II i kolonne 1 i bilag A. 
- 24 -
Er resultaterne igen negative, eller er der ikke flere syge fisk, 
genudsteder den officielle tjeneste godkendelsen. 
5. Er resultaterne positive, trækker den officielle tjeneste godkendelsen 
tilbage. 
6. Genudstedelse af en godkendelse af en zone kan kun finde sted på 
følgende betingelser: 
I forbindelse med et sygdomsudbrud: 
- er alle fisk i de sygdomsramte brug blevet aflivet og inficerede eller 
kontaminerede fisk destrueret, 
- er anlæg og udstyr blevet desinficeret efter en fremgangsmåde, der er 
godkendt af den officielle tjeneste. 
Efter at sygdommen er blevet udryddet, skal de i afsnit B omhandlede 
betingelser atter være opfyldt. 
7. Den centrale myndighed underretter Kommissionen og de andre medlems­
stater om suspension, genudstedelse og tilbagetrækning af 
zonegodkendelser. 
II- Kystzoner for fisk 
A. En kystzone består af en geografisk klart afgrænset del af en kyst 
eller flodmunding, som udgør et homogent hydrologisk system. 
B. Opnåelse af status som godkendt zone 
For at blive godkendt til fisk skal en kystzone opfylde de betingelser 
for kontinentalzoner, der er anført i afsnit I.B. 
C. Bevarelse af status som godkendt zone 
Til bevarelse af status som godkendt kystzone skal de i afsnit I.C 
omhandlede betingelser opfyldes. 
- 25 -
D. Suspension, genudstedelse OK tilbagetrækning af Rodkendelse 
Reglerne for suspension, genudstedelse eller tilbagetrækning af 
godkendelser er anført i afsnit I.D. 
III. Kystzoner for bløddyr 
A- En kystzone skal svare til definitionen i punkt II.A. 
B. Opnåelse af status som godkendt zone 
For at blive godkendt skal en kystzone opfylde følgende betingelser: 
1. Alle bløddyrene har i mindst fire år været fri for kliniske eller 
andre tegn på de sygdomme, der er anført i liste II i kolonne 1 i 
bilag A. 
2. Alle akvakulturbrugene i kystzonen er under tilsyn af de officielle 
tjenester. Der er aflagt sundhedskontrolbesøg med mellemrum, der er 
tilpasset udviklingen i de pågældende patogener. Under disse 
kontrolbesøg er der udtaget prøver, som øjeblikkeligt er sendt til 
det godkendte laboratorium for at blive undersøgt for sygdommene i 
liste II i kolonne 1 i bilag A. 
3. Hvis der ikke er nogen akvakulturbrug i kystzonen, skal den 
officielle tjenste have underkastet bløddyrene sundhedskontrol som 
omhandlet i punkt 2 med mellemrum, der er tilpasset udviklingen i 
de pågældende patogener. 
4. Laboratorieundersøgelser af bløddyr, der er udtaget i forbindelse 
med sundhedskontrolbesøgene, har givet negative resultater med 
hensyn til patogenerne i liste II i kolonne 1 i bilag A. 
I zoner, i hvilke der ikke eksisterer optegnelser om forekomst af 
de sygdomme, der er anført i liste II i kolonne 1 i bilag A, kan 
disse oplysninger tages i betragtning i forbindelse med tildeling 
af status som godkendt zone. 
26 -
C. Bevarelse af status som godkendt zone 
Til bevarelse af status som godkendt kystzone skal følgende betingelser 
opfyldes: 
1. Bløddyr, der føres ind i kystzonen, skal komme fra en anden godkendt 
kystzone. 
2. Der skal på alle akvakulturbrugene aflægges sundhedskontrolbesøg som 
omhandlet i punkt B.2 med mellemrum, der er tilpasset udviklingen i 
de pågældende patogener. 
3. Laboratorieundersøgelserne i forbindelse med sundhedskontrolbesøgene 
har givet negative resultater med hensyn til de patogener, der er 
omhandlet i liste II i kolonne 1 i bilag A. 
4. Akvakulturbrugerne eller de personer, der er ansvarlige for at have 
indført bløddyrene i zonen, skal føre et register over alle de 
oplysninger, der er nødvendige for løbende at overvåge bløddyrenes 
sundhedstilstand. 
D. Suspension, genudstedelse og tilbagetrækning af godkendelse 
1. Ethvert tilfælde af unormal dødelighed eller andre symptomer, der kan 
give grund til mistanke om udbrud af en af de sygdomme, der er anført 
i liste II i kolonne 1 i bilag A, skal hurtigst muligt anmeldes til 
den officielle tjeneste. Denne skal straks suspendere zonens 
godkendelse. 
2. En prøve på syge bløddyr skal sendes til det godkendte laboratorium 
for at blive undersøgt for sygdommene i liste II i kolonne 1 i 
bilag A. 
Prøveresultaterne skal øjeblikkeligt meddeles den officielle tjeneste. 
3. Hvis resultaterne er negative med hensyn til de pågældende patogener, 
men positive med hensyn til andre sygdomsårsager, forbliver 
godkendelsen gyldig. 
- 27 -
4. Hvis der ikke kan stilles nogen diagnose, skal der dog aflægges et 
yderligere sundhedskontrolbesøg senest 15 dage efter den første 
prøveudtagning; et tilstrækkeligt antal syge bløddyr skal udtages og 
sendes til det godkendte laboratorium for at blive undersøgt for 
sygdommene i liste II i kolonne 1 i bilag A. Er resultaterne igen 
negative, eller er der ikke flere bløddyr, genudsteder den officielle 
tjeneste godkendelsen. 
5. Er resultaterne positive, trækker den officielle tjeneste 
godkendelsen tilbage. 
6. Genudstedelse af en godkendelse af en zone kan kun finde sted på 
følgende betingelser: 
a) I forbindelse med et sygdomsudbrud: 
- er alle de inficerede eller kontaminerede bløddyr blevet 
destrueret, 
- er anlæg og udstyr blevet desinficeret efter en fremgangsmåde, 
der er godkendt af den officielle tjeneste. 
b) Efter at sygdommen er blevet udryddet, skal de i afsnit B 
omhandlede betingelser atter være opfyldt. 
7. Den centrale myndighed underretter Kommissionen og de andre medlems 
stater om suspension, genudstedelse og tilbagetrækning af zonegod­
kendelser. 
- 28 -
BILAG C 
Godkendte akvakulturbrug i en ikke-godkendt zone 
I. Kontinentale akvakulturbrug - fisk 
A. Opnåelse af status som godkendt akvakulturbrug 
For at blive godkendt skal et brug opfylde følgende betingelser: 
1. Vandet skal komme fra en kilde eller en boring. 
2. Der skal nedenfor bruget være en naturlig eller kunstig barriere, 
der forhindrer fiskenes opstigning fra det lavereliggende vandløb. 
3. Det skal opfylde de relevante betingelser i afsnit I.B i bilag B. 
B. Bevarelse af status som godkendt brug 
Til bevarelse af status som godkendt brug skal betingelserne i 
afsnit I.C i bilag B opfyldes. Indsamling af prøver til laboratorie 
undersøgelser skal dog udføres én gang om året. 
C. Suspension, genudstedelse og tilbagetrækning af godkendelser 
Reglerne i afsnit I.C i bilag B finder anvendelse. 
II. Kontinentale akvakulturbrug - bløddyr 
A. Opnåelse af status som godkendt brug 
For at blive godkendt skal et brug opfylde følgende betingelser: 
1. Vandforsyningen foregår med et system, der er udstyret med et anlæg, 
som kan destruere patogenerne i liste II i kolonne 1 i bilag A. 
2. Det skal opfylde betingelserne for opnåelse af status som godkendt 
brug, jf. punkt 1, 2 og 4 i afsnit III.C i bilag B. 
B. Bevarelse af status som godkendt akvakulturbrug 
Til bevarelse af godkendelsen skal betingelserne for opnåelse af status 
som godkendt brug, jf. punkt 1-4 i afsnit III.C i bilag B, opfyldes. 
C. Suspension, genudstedelse og tilbagetrækning af godkendelse 
Reglerne i afsnit III.D i bilag B om suspension, genudstedelse og 
tilbagetrækning af godkendelse finder anvendelse. 
29 -
BILAG D 
Vandfornyelse under transport af akvakulturdyr skal foretages på steder, der 
opfylder følgende betingelser: 
1. Vandet til udskiftning skal have en sådan renhedsgrad, at det ikke ændrer 
de transporterede arters sundhedstilstand med hensyn til patogenerne for de 
sygdomme, der er anført i liste I og II i kolonne 1 i bilag A. 
2. Stederne skal have en sådan beliggenhed og omfatte faciliteter af en sådan 
art, at enhver kontaminering af nærliggende brug forhindres: 
- enten ved at det brugte vand kan desinficeres, f.eks. ved at det opsamles 
i en beholder, hvor det desinficeres, 
- eller ved at sikre, at udtømning af dette vand ikke under nogen 
omstændigheder kan føre til, at det løber direkte ud i havet eller i 
vandløb. 
- 30 -
BILAG E 
KAPITEL 1 
MODEL 
TRANSPORTDOKUMENT 
FOR LEVENDE FISK, ÆG OG MÆLKE FRA EN GODKENDT ZONE 
I. Oprindelsesland: 
Godkendt zone : 
II. Oprindelsesbrug (navn og adresse): 
III. Dyr eller produkt : 
Levende fisk Mælke 
Art 
Mængde: Antal 
Samlet vægt 
IV. Bestemmelsessted 
Bestemmelsesland: 
Modtager (navn og adresse): 
V. Transportmiddel (art og identifikation): 
VI. Sundhedsattest 
Undertegnede attesterer herved, at dyrene eller produkterne i denne 
forsendelse kommer fra en godkendt zone, og at de opfylder betingelserne 
i Rådets forordning (EØF) nr. 
Udfærdiget i , den 
NAVNET PÂ DEN OFFICIELLE TJENESTE 
DEN OFFICIELLE TJENESTES STEMPEL NAVN (blokbogstaver) 
Underskriverens titel 
Underskrift 
- 31 -
KAPITEL 2 
MODEL 
TRANSPORTDOKUMENT 
FOR LEVENDE FISK, ÆG OG MÆLKE FRA ET GODKENDT AKVAKULTURBRUG 
I. Oprindelsesland: 
II. Oprindelsesbrug (navn og adresse): 
III. Dyr eller produkt : 
: Art 
: Mængde: Antal 
: Samlet vægt Levende fisk £g Mælke 
IV. Bestemmelsessted 
Bestemmelsesland: 
Modtager (navn og adresse): 
V. Transportmiddel (art og identifikation): 
VI. Sundhedsattest 
Undertegnede attesterer herved, at dyrene eller produkterne i denne 
forsendelse kommer fra et godkendt akvakulturbrug, og at de opfylder 
betingelserne i Rådets forordning (EØF) nr. 
Udfærdiget i , den 
NAVNET PÅ DEN OFFICIELLE TJENESTE 
DEN OFFICIELLE TJENESTES STEMPEL NAVN (blokbogstaver) 
Underskriverens titel 
Underskrift 
- 32 -
KAPITEL 3 
MODEL 
TRANSPORTDOKUMENT 
FOR BLØDDYR FRA EN GODKENDT KYSTZONE 
I. Oprindelsesland: 
Godkendt zone : 
II. Oprindelsesbrug (navn og adresse): 
III. Dyr: 
Art 
Mængde : Antal 
Samlet vægt 
IV. Bestemmelsessted 
Bestemmelsesland : 
Modtager (navn og adresse): 
V. Transportmiddel (art og identifikation): 
VI. Sundhedsattest 
Undertegnede attesterer herved, at dyrene i denne forsendelse kommer fra 
en godkendt zone, og at de opfylder betingelserne i Rådets forordning 
(EØF) nr. 
Udfærdiget i , den 
NAVNET PÅ DEN OFFICIELLE TJENESTE 
DEN OFFICIELLE TJENESTES STEMPEL NAVN (blokbogstaver) 
Underskriverens titel 
Underskrift 
- 33 -
KAPITEL 4 
MODEL 
TRANSPORTDOKUMENT 
FOR BLØDDYR FRA ET GODKENDT AKVAKULTURBRUG 
I. Oprindelsesland: 
II. Oprindelsesbrug (navn og adresse): 
III. Dyr: 
: Bløddyr 
: Art : : 
: Mængde: Antal : : 
: Samlet vægt : : 
IV. Bestemmelsessted 
Bestemmelsesland: 
Modtager (navn og adresse): 
Transportmiddel (art og identifikation): 
VI. Sundhedsattest 
Undertegnede attesterer herved, at dyrene i denne forsendelse kommer fra 
et godkendt akvakulturbrug, og at de opfylder betingelserne i Rådets 
forordning (EØF) nr. 
Udfærdiget i , den 
NAVNET PÅ DEN OFFICIELLE TJENESTE 
DEN OFFICIELLE TJENESTES STEMPEL NAVN (blokbogstaver) 
Underskriverens titel 
Underskrift 
- 34 -
FINANCIAL STATEMENT concerning : 
Draft proposal for a Council Regulation concerning the animal health conditions 
governing the placing on the market of aquaculture animals and products 
1. BUDGET HEADING: 
III B Item: 
382 (1) Title: 
Inspection in Agriculture 
2. LEGAL BASIS: Article 43 of the Treaty 
3. CLASSIFICATION: Non-compulsory expenditure 
4. PURPOSE/DESCRIPTION OF THE MEASURE: 
Verification of the application of the Regulation (Art. 15 and 20) 
_ METH0D 0F CALCULATION: 
5.1.Form of expenditure: Mission expenses 
5.2.Community contribution: 100 % 
5.3.Calculation: 
200 mission days per year at ECU 170 per day (currant cost of inspection) 
ECU 34.000 per year 
~b. FINANCIAL IMPLICATION AS REGARDS OPERATING APPROPRIATIONS 
6.1.Schedule of appropriations (m ECU): 
Year 
1991 
1992 
1993 
1994 
1995 
following years 
Total 
6.2.Financing during current year: NIL 0,034 
0,034 
0,034 
0,034 
0,034 
0,170 
7. OBSERVATIONS: 
(1) When the preliminary draft budget is prepared, an examination will be made to 
see where this category of expenditure is to be charged in the budget. 
This proposal also calls for 2 additional A7/6 posts. 
Staff requirements set out above must be met by redeployment within the Commission 
or by the budget procedure for the year concerned. 
- 35 -
STATEMENT OF IMPACT ON BUSINESS 
Name of the proposal 
Draft proposal for a Council Regulation concerning the animal health 
conditions governing the placing on the market of aquaculture animals 
and products. 
Object i ves 
In view of achieving the Internal market, to remove barriers to trade 
in the fish farming sector, avoiding however the spread of contagious 
diseases in particular to the regions In the Community which are free 
of the disease. 
Impact on business 
The proposal Is expected not to have impact on business. It is 
directed In first instance to the authorities of the Member States, 
who have to ensure that aquaculture animals and products do not 
present a risk for the spreading of diseases. 

ISSN 0254-1459 
KOM(89) 655 endelig udg. 
DOKUMENTER 
DA 03 04 05 
Katalognummer : CB-CO-90-060-DA-C 
ISBN 92-77-57321-X 
Kontoret for De Europæiske Fællesskabers Officielle Publikationer 
L-2985 Luxembourg